

REPUBLIKA HRVATSKA

VUKOVARSKO - SRIJEMSKA ŽUPANIJA

OPĆINA TRPINJA

**OPĆINSKO VIJEĆE**

KLASA: 240-01/25-01/02

URBROJ: 2196-29-01-25-2

U Trpinji, dana 11. prosinca 2025. godine

Na temelju članka 17. stavak 1. alineja 1. Zakona o sustavu civilne zaštite („Narodne novine“ broj 82/15, 118/18, 31/20, 20/21 i 114/22) te članka 31. stavak 1. točka 21. Statuta Općine Trpinja („Službeni vjesnik“ Vukovarsko-srijemske županije broj 11/13, 3/18, 3/20 i 4/21) Općinsko vijeće Općine Trpinja, Općinsko vijeće Općine Trpinja, na 3. sjednici održanoj dana 11. prosinca 2025. godine, donosi

**GODIŠNJI PLAN RAZVOJA SUSTAVA CIVILNE ZAŠTITE ZA 2026. GODINU**

**S FINANCIJSKIM UČINCIMA ZA TROGODIŠNJE RAZDOBLJE**

Članak 1.

Sukladno članku 17. stavak 1. alineja 1. Zakona o sustavu civilne zaštite („Narodne novine“ broj 82/15, 118/18, 31/20, 20/21 i 114/22) predstavničko tijelo, na prijedlog izvršnog tijela jedinice lokalne i područne (regionalne) samouprave, u postupku donošenja proračuna razmatra i usvaja godišnji plan razvoja sustava civilne zaštite s financijskim učincima za trogodišnje razdoblje (dalje u tekstu:Godišnji plan).

Članak 2.

Godišnji plan se odnosi na sljedeća područja:

1. **CIVILNA ZAŠTITA**

Sukladno Procjeni rizika od velikih nesreća za Općinu Trpinja („Službeni vjesnik“ Vukovarsko-srijemske županije broj 9/18) te usvojenoj Reviziji Procjene rizika od velikih nesreća za Općinu Trpinja („Službeni vjesnik“ Vukovarsko-srijemske županije broj 24/22) i Planu djelovanja civilne zaštite Općine Trpinja („Službeni vjesnik“ Vukovarsko-srijemske županije broj 23/18 i 31/18) te u skladu s osiguranim financijskim sredstvima u Proračunu Općine Trpinja za 2026. godinu, a s ciljem razvoja vlastitih sposobnosti djelovanja službi i pravnih osoba kojima je zaštita i spašavanje ljudi i materijalnih dobara redovita djelatnost, izvršiti:

* po potrebi tijekom godine izvršiti nabavu opreme za pripadnike postrojbi civilne zaštite opće namjene i povjerenike civilne zaštite i njihove zamjenike,
* tijekom godine održavati sjednice Stožera civilne zaštite; po potrebi planirati i provesti smotriranje pripadnika postrojbi civilne zaštite opće namjene (upoznavanje pripadnika postrojbi te povjerenika civilne zaštite i njihovih zamjenika sa Zakonom o sustavu civilne zaštite i podzakonskim propisima koji se odnose na njih, procjenom rizika i planom djelovanja civilne zaštite te njihovim obvezama koje proizlaze iz navedenih planskih dokumenata) uz ispunjavanje upitnika na način da se članovima tima dostave upitnici koje nakon toga moraju dostaviti općinskom načelniku,
* sukladno raspoloživim financijskim sredstvima, u suradnji i po dogovoru sa Službom civilne zaštite Vukovar, planirati održavanje i provođenje vježbi sustava CZ (Stožera CZ).

1. **PLANSKI DOKUMENTI**

**Općina Trpinja će tijekom 2026. godine izraditi i donijeti sljedeće akte:**

1. po potrebi vršiti ažuriranje Procjene rizika od velikih nesreća za Općinu Trpinja („Službeni vjesnik“ Vukovarsko-srijemske županije broj 9/18, 24/22-Revizija Procjene) te Plana djelovanja civilne zaštite Općine Trpinja („Službeni vjesnik“ Vukovarsko-srijemske županije broj 23/18 i 31/18)
2. razmotriti i donijeti Analizu stanja sustava civilne zaštite na području Općine Trpinja u 2026. godini
3. donijeti Godišnji plan razvoja sustava CZ za 2027. godinu s financijskim učincima za trogodišnje razdoblje
4. donijeti i druge planske dokumente u skladu sa zakonskim i podzakonskim aktima te javnom objavom istih upoznati građane sa njihovim sadržajem
5. **VATROGASTVO**

Za dobrovoljne vatrogasne postrojbe, sukladno njihovim vlastitim programima i razvojnim projektima te zakonskim obvezama, u Proračunu Općine Trpinja za 2026. godinu i projekcijama za 2027. i 2028. osigurati sredstva za:

* nabavku potrebne vatrogasne opreme,
* planirane vježbe DVD-a s područja Općine Trpinja te provođenje pripremnih radnji i mjera u svezi zaštite od požara za vrijeme žetve, vježbe spremnosti članova za gašenja požara, prvenstveno na otvorenom,
* uvid u pregled površina zasijanih pšenicom i ostalim usjevima kod kojih može doći do požara.
* pregled izvorišta vode potrebnih za gašenje požara.

Sustav organizacije i djelovanja: DVD-i će organizirati dežurstva, odnosno motrilačko-dojavnu službu i osigurati odgovarajuću opremu i sredstva za gašenje, koji neprekidno moraju biti u pripravnosti te vršiti stalnu provjeru ispravnosti i funkcionalnosti sredstava i opreme, kako bi ih se, prema potrebi, u bilo koje doba moglo staviti u funkciju prevencije ili gašenja požara.

1. **SKLONIŠTA – PROSTORI ZA SKLANJANJE**

Na području Općine nema izgrađenih skloništa osnovne, pojačane i dopunske zaštite. Po potrebi izvršit će se prilagodba podrumskih i drugih smještajnih kapaciteta u javnim objektima, i to:

* dvorane u Domovima kulture na području Općine Trpinja

Kako na području Općine nema izgrađenih skloništa osnovne, pojačane i dopunske zaštite, potrebno je planirati sredstva u Proračunu za eventualno prilagođavanje smještajnih kapaciteta u javnim objektima-dvorane u Domovima kulture, na području Općine. Iz navedenog razloga, za navedene namjene, u narednoj godini planiraju se financijska sredstva tekućeg održavanja predmetnih javnih objekata.

1. **UDRUGE GRAĐANA OD ZNAČAJA ZA ZAŠTITU I SPAŠAVANJE**

Kako na području Općine Trpinja, osim dobrovoljnih vatrogasnih društava, ne funkcionira niti jedna udruga koja se profesionalno bavi zaštitom i spašavanjem, sve potrebne aktivnosti planira i provodi Stožer civilne zaštite. Međutim, potrebno je nastaviti sa poticanjem udruga građana koje mogu doprinijeti efikasnijem obavljanju aktivnosti iz područja civilne zaštite te poticati međusobnu solidarnost u istim aktivnostima.

Članak 3.

Sastavni dio ovog Godišnjeg plana je izvod iz Proračuna po pozicijama (Prilog 1) namijenjenim za razvoj pojedinih dijelova operativnih snaga kao jedinstvenog sustava civilne zaštite.

Članak 4.

Ovaj Godišnji plan razvoja sustava civilne zaštite za 2026. godinu stupa na snagu s danom 01. siječnja 2026. godine.

PREDSJEDNIK OPĆINSKOG VIJEĆA

Slobodan Ristanić