

REPUBLIKA HRVATSKA

VUKOVARSKO - SRIJEMSKA ŽUPANIJA

OPĆINA TRPINJA

**OPĆINSKO VIJEĆE**

KLASA: 601-02/25-01/04

URBROJ: 2196-29-01-25-2

U Trpinji, dana 11. prosinca 2025. godine

Na temelju članka 48. stavak 3. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) te članka 31. stavka 1. točke 21. Statuta Općine Trpinja („Službeni vjesnik“ Vukovarsko-srijemske županije broj 11/13, 3/18, 3/20 i 4/21), Općinsko vijeće Općine Trpinja, na 3. sjednici održanoj dana 11. prosinca 2025. godine, donosi

**O D L U K U**

**o davanju na korištenje opreme Dječjem vrtiću „Liliput – Trpinja“ u Bršadinu**

Članak 1.

Ovom Odlukom uređuje se davanje na korištenje opreme u vlasništvu Općine Trpinja ustanovi Dječji vrtić LILIPUT TRPINJA sa sjedištem u Boboti, Mitrovićeva 12A, OIB: 33328230215, MBS:030064226 (dalje u tekstu: Dječji vrtić), kojoj je osnivač Općina Trpinja, u svrhu obavljanja djelatnosti predškolskog odgoja i obrazovanja, a koja se dijelom financira iz općinskog proračuna i od interesa je za Općinu Trpinja.

Članak 2.

Dječjem vrtiću daje se na korištenje oprema iz članka 1. ove Odluke, koja je u posjedu Dječjeg vrtića i koja se nalazi u objektu u vlasništvu Općine Trpinja na adresi Bršadin, Milenka Mirkovića 6A, a u kojem Dječji vrtić obavlja svoj registriranu djelatnost, i to u ukupnoj vrijednosti od 38.967,20 eura.

Članak 3.

Popisne liste opreme iz članka 2. ove Odluke sastavni su dio ove Odluke.

Članak 4.

Oprema iz članka 2. ove Odluke daje se na korištenje na neodređeno vrijeme, bez naknade te je Dječji vrtić dužan voditi propisanu evidenciju danih sredstava i provoditi redovnu godišnju inventuru i o tome izvijestiti Općinu Trpinja kao vlasnika predmetne opreme.

Članak 5.

Dječji vrtić dužan je opremu iz članka 2. ove Odluke koristiti sukladno namjeni iste, za potrebe obavljanja svoje registrirane djelatnosti predškolskog odgoja i obrazovanja, pažnjom dobrog gospodarstvenika.

PREDSJEDNIK OPĆINSKOG VIJEĆA

Slobodan Ristanić