

REPUBLIKA HRVATSKA

VUKOVARSKO - SRIJEMSKA ŽUPANIJA

OPĆINA TRPINJA

**OPĆINSKO VIJEĆE**

KLASA: 363-01/25-01/05

URBROJ: 2196-29-01-25-2

U Trpinji, dana 11. prosinca 2025. godine

Na temelju članka 67. stavka 1. i stavka 2. Zakona o komunalnom gospodarstvu („Narodne novine“, broj 68/18, 110/18, 32/20 i 145/24 ) te članka 31. stavka 1. točke 21. Statuta Općine Trpinja („Službeni vjesnik“ Vukovarsko-srijemske županije, broj 11/13, 3/18, 3/20 i 4/21), Općinsko vijeće Općine Trpinja, na 3. sjednici, održanoj dana 11. prosinca 2025. godine, donosi

**PROGRAM**

**GRAĐENJA KOMUNALNE INFRASTRUKTURE**

**NA PODRUČJU OPĆINE TRPINJA ZA 2026. GODINU**

Članak 1.

Ovaj Program građenja komunalne infrastrukture sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekta građenja (u daljnjem tekstu:procjena troškova građenja) komunalne infrastrukture s naznakom izvora njihova financiranja.

Troškovi iz stavka 1. ovoga članka iskazani su u Programu građenja komunalne infrastrukture odvojeno za svaku građevinu i ukupno te se iskazuju odvojeno prema izvoru financiranja.

Troškovi građenja komunalne infrastrukture obuhvaćaju troškove zemljišta na kojem će se graditi komunalna infrastruktura, uklanjanja i izmještanja postojećih građevina i trajnih nasada, sanacije zemljišta (izravnavanje, osiguranje zemljišta i sl.) izrade projekata i druge dokumentacije, ishođenje akata potrebnih za građenje i uporabu građevina komunalne infrastrukture, troškove građenja, troškove provedbe stručnog nadzora građenja te evidentiranja u katastru i zemljišnim knjigama.

Programom građenja komunalne infrastrukture, sukladno članku 68. stavak 2. Zakona o komunalnom gospodarstvu određuju se: 1.) građevine komunalne infrastrukture koje će se graditi radi uređenja neuređenih dijelova građevinskog područja, 2.) građevine komunalne infrastrukture koje će se graditi u uređenim dijelovima građevinskog područja, 3.) građevine komunalne infrastrukture koje će se graditi izvan građevinskog područja, 4.) postojeće građevine komunalne infrastrukture koje će se rekonstruirati i način rekonstrukcije, 5.) građevine komunalene infrastrukture koje će se uklanjati te 6.) druga pitanja određena Zakonom o komunalnom gospodarstvu i posebnim zakonom.

Članak 2.

Ukupna sredstva za građenje komunalne infrastrukture i građenje građevina za gospodarenje otpadom u Općini Trpinja za 2026. godinu planiraju se u iznosu od 508.000,00 eura, kako slijedi u Tablici 1.: Građenje komunalne infrastrukture u Općini Trpinja za 2026. godinu i Tablici 2.: Građenje građevina za gospodarenje otpadom za 2026. godinu.

Tablica 1: Građenje komunalne infrastrukture u Općini Trpinja za 2026. Godinu

|  |  |  |  |
| --- | --- | --- | --- |
| ***Stupac 1.*** | ***Stupac 2.*** | ***Stupac 3.*** | ***Stupac 4.*** |
| **Redni broj** | ***NAZIV*** | ***PROCJENA TROŠKOVA GRAĐENJA***  ***U EURIMA*** | ***IZVOR FINANCIRANJA*** |

|  |  |  |  |
| --- | --- | --- | --- |
| **1.** | **Građevine komunalne infrastrukture koje će se graditi radi uređenja neuređenih dijelova građevinskog područja:** | **Nije planirano** |  |

|  |  |  |  |
| --- | --- | --- | --- |
| **2.** | **Građevine komunalne infrastrukture koje će se graditi u uređenim dijelovima građevinskog područja:** |  |  |
| 2.1. | Izgradnja dječjih igrališta u naseljima na području Općine Trpinja (u naselju Bobota na k.č.br. 605/2 k.o. Bobota | troškovi projektiranja 2.000,00;  troškovi izvođenja radova 40.000,00;  troškovi provedbe stručnog nadzora 1,000,00  ukupni troškovi za predmetne građevine 43.000,00; | EU sredstva i sredstva RH (posredstvom APPPRR) za dječja igrališta  Proračun Općine Trpinja |
| 2.2. | Hortikulturalno uređenje-višenamjenski zeleni park u naselju Vera | Troškovi projektiranja realizirani u prethodnom razdoblju; troškovi izvođenja radova 118.000,00; troškovi stručnog nadzora 3.000,00; ukupni troškovi za predmetnu građevinu 121.000,00; | Proračun Općine Trpinja i/ili Fond za zaštitu okoliša i energetsku učinkovitost |

|  |  |  |  |  |  |  |
| --- | --- | --- | --- | --- | --- | --- |
| **3.** | **Građevine koje će se graditi izvan građevinskog područja** | | |  | |  |
| 3.1. | | Nerazvrstana cesta Trpinja-Bobota na k.č.br. 2508 u k.o. Trpinja i k.č.br. 2239 k.o. Bobota | 100.000,00  predmetni iznos odnosi se na udio Općine Trpinja u realiziranju građenja, a sukladno provednom postupku nabave usluge projektiranja, izvođenja radova te usluge stručnog nadzora od strane Uprave za ceste Vukovarsko-srijemske županije | | Proračun Općine Trpinja | | |
| 3.2. | | Izgradnja biciklističke staze Trpinja-Vukovar i Bršadin -Vukovar | troškovi projektiranja realizirani u prethodnom razdoblju;  troškovi izvođenja radova 100.000,00;  troškovi provedbe stručnog nadzora 2.000,00;  troškovi provedbe vođenja projekta 3.000,00;  ukupni troškovi za predmetnu građevinu  105.000,00; | | ITU mehanizam (integrirana teritorijalna ulaganja-EU sredstva) i Proračun Općine Trpinja | | |

|  |  |  |  |
| --- | --- | --- | --- |
| **4.** | **Postojeće građevine koje će se rekonstruirati i način rekonstrukcije** |  |  |
| 4.1. | Rekonstrukcija užeg središta naselja Trpinja (k.č.br. 2434 k.o. Trpinja) | troškovi projektiranja 3.000,00; troškovi izvođenja radova 132.000,00; troškovi stručnog nadzora 4.000,00; ukupni troškovi za predmetnu građevinu 139.000,00; | Ministarstvo regionalnog razvoja i fondova EU i Proračun Općine Trpinja |

|  |  |  |  |
| --- | --- | --- | --- |
| **5.** | **Građevine komunalne infrastrukture koje će se uklanjati** | Nije planirano | / |

Članak 3.

Sukladno odredbama Zakona o gospodarenju otpadom („Narodne novine“ broj 84/21) te sukladno preporukama Državnog ureda za reviziju po provedenoj reviziji učinkovitosti upravljanja komunalnom infrastrukturom u jedinicama lokalne samouprave na području Vukovarsko-srijemske županije sadržanim u Izvješću o obavljenoj reviziji učinkovitosti KLASA: 041-01/20-10/24 URBROJ: 613-18-21-98 od 2. studenoga 2021., zasebno se iskazuje građenje građevina za gospodarenje otpadom, kako slijedi:

Tablica 2. Građenje građevina za gospodarenje otpadom za 2026. godinu

|  |  |  |  |
| --- | --- | --- | --- |
| ***Stupac 1.*** | ***Stupac 2.*** | ***Stupac 3.*** | ***Stupac 4.*** |
| **Redni broj** | **NAZIV** | **PROCJENA TROŠKOVA GRAĐENJA U EURIMA** | **IZVOR FINANCIRANJA** |
| **1.** | **Građevine za gospodarenje otpadom koje će se graditi u uređenim dijelovima građevinskog područja** | **Nije planirano** | **/** |

Članak 4.

Ovaj Program stupa na snagu 8 (osam) dana od dana objave u „Službenom vjesniku“ Vukovarsko-srijemske županije, a primjenjuje se od 1. siječnja 2026. godine.

PREDSJEDNIK OPĆINSKOG VIJEĆA

Slobodan Ristanić