

REPUBLIKA HRVATSKA

VUKOVARSKO - SRIJEMSKA ŽUPANIJA

OPĆINA TRPINJA

**OPĆINSKO VIJEĆE**

KLASA: 363-01/25-01/08

URBROJ: 2196-29-01-25-2

U Trpinji, dana 11. prosinca 2025. godine

Na temelju članka 31. stavak 1. točka 21. Statuta Općine Trpinja („Službeni vjesnik“ Vukovarsko-srijemske županije broj 11/13, 3/18, 3/20 i 4/21), Općinsko vijeće Općine Trpinja, na 3. sjednici održanoj dana 11. prosinca 2025. godine, donosi

**PROGRAM**

**ODRŽAVANJA OBJEKATA JAVNE NAMJENE**

**NA PODRUČJU OPĆINE TRPINJA ZA 2026. GODINU**

Članak 1.

Sukladno preporukama Državnog ureda za reviziju po provedenoj reviziji učinkovitosti upravljanja komunalnom infrastrukturom u jedinicama lokalne samouprave na području Vukovarsko-srijemske županije sadržanim u Izvješću o obavljenoj reviziji učinkovitosti KLASA: 041-01/20-10/24 URBROJ: 613-18-21-98 od 2. studenoga 2021., u Programu građenja komunalne infrastrukture i Programu održavanja komunalne infrastrukture ne iskazuju se planirani rashodi za druge građevine, a koje sukladno odredbama Zakona o komunalnom gospodarstvu („Narodne novine„ broj 68/18, 110/18 i 32/20) i Odluci o komunalnim djelatnostima na području Općine Trpinja („Službeni vjesnik“ Vukovarsko-srijemske županije broj 8/22) nisu građenje odnosno održavanje komunalne infrastrukture, kao što su dječji vrtići, vodovod, domovi kulture, lovački domovi, javni sportski i rekreacijski prostori koji ne predstavljaju javne zelene površine.

Članak 2.

Slijedom preporuka Državnog ureda za reviziju iz članka 1. ovog Programa, donosi se Program održavanja objekata javne namjene u vlasništvu Općine Trpinja za 2026. godinu, kako slijedi.

Za realizaciju Programa održavanja objekata javne namjene u vlasništvu Općine Trpinja u Proračunu Općine Trpinja za 2026. godinu planirana su ukupna sredstva u iznosu od 270.000,00 eura.

U Tablicama 1., 2. i 3. ovog Programa prikazani su značajniji radovi na održavanju objekata javne namjene u vlasništvu Općine Trpinja, dok su će se radovi manjeg opsega i procijenjene pojedinačne vrijednosti do 2.650,00 eura bez PDV-a, nabavljati po potrebi u svakom pojedinačnom slučaju, a u okviru sredstava planiranih u prethodnom stavku.

**Tablica 1.** **Održavanje Domova kulture na području Općine Trpinja u 2026. godini**

|  |  |  |  |  |  |
| --- | --- | --- | --- | --- | --- |
| **Redni broj** | **Stupac 1** | **Stupac 2** | **Stupac 3** | **Stupac 4** | |
| **Naziv objekta** | **Opis radova** | **Planirana sredstva u eur** | **Izvor financiranja** | |
| **1.** | Dom kulture Trpinja | Obnova krova | 25.000,00 | Vukovarsko srijemska županija i Proračun Općine Trpinja | |
| **2.** | Dom kulture Bršadin | Uređenje dvorišta Doma kulture | 30.000,00 | | Ministarstvo regionalnog razvoja i fondova EU i Proračun Općine Trpinja |
| **3.** | Dom kulture Vera | Sanacija poda | 20.000,00 | | Proračun Općine Trpinja |

**Tablica 2. Održavanje Lovačkih domova na području Općine Trpinja u 2026. godini**

|  |  |  |  |  |
| --- | --- | --- | --- | --- |
| **Redni broj** | **Stupac 1** | **Stupac 2** | **Stupac 3** | **Stupac 4** |
| **Naziv objekta** | **Opis radova** | **Planirana sredstva u eur** | **Izvor financiranja** |
| **1.** | Lovački dom Trpinja | Obnova krova i fasade | 40.000,00 | Proračun Općine Trpinja |

**Tablica 3. Održavanje objekata za sport i rekreaciju (koji nisu javne zelene površine) u 2026. godini**

|  |  |  |  |  |
| --- | --- | --- | --- | --- |
| **Redni broj** | **Stupac 1** | **Stupac 2** | **Stupac 3** | **Stupac 4** |
| **Naziv objekta** | **Opis radova** | **Planirana sredstva u eur** | **Izvor financiranja** |
| **1.** | Košarkaško igralište Bobota | Obnova | 50.000,00 | EU sredstva i sredstva RH posredstvom APPPRR i Proračun Općine Trpinja |
| **2.** | Uređenje sportskog centra Panjik u Trpinji | Sanacija i uređenje | 30.000,00 | Ministarstvo turizma i sporta i Proračun Općine Trpinja |
| **3.** | Sportski centar Bobota | Dogradnja sanitarnog čvora | 20.000,00 | Proračun Općine Trpinja |

**Tablica 4. Održavanje ostalih objekata u 2026. godini**

|  |  |  |  |  |
| --- | --- | --- | --- | --- |
| **Redni broj** | **Stupac 1** | **Stupac 2** | **Stupac 3** | **Stupac 4** |
| **Naziv objekta** | **Opis radova** | **Planirana sredstva u eur** | **Izvor financiranja** |
| **1.** | Društvena (javna) zgrada u Bršadinu na k.č.br. 80/1 k.o. Bršadin | Sanacija fasade i stolarije | 30.000,00 | Proračun Općine Trpinja |

Članak 3.

Ovaj Program stupa na snagu 8 (osam) dana od dana objave u „Službenom vjesniku“ Vukovarsko-srijemske županije, a primjenjuje se od 1. siječnja 2026. godine.

PREDSJEDNIK OPĆINKOG VIJEĆA

Slobodan Ristanić